ร้านนี้เป็นร้านแก่เปิดมานาน แต่ร้านเก่าขายแต่ขนมปังกรอบ พอย้ายมาที่ปัจจุบันมีเมนูเพิ่มขึ้นอีกเยอะเลย 

เริ่มจากขนมปังปิ้งไมโลนม แผ่นละ5บาท!! ใส่ไมโลมาน้อยไปหน่อย แต่เหมาะสมกับราคาแล้ว

ต่อด้วยแซนวิสหมูหยองมายอง(อบ) กรอบนอก นุ่มใน อร่อยเลย เนื้อขนมปังเบาๆไม่แข็ง เอาเป็นว่าชอบแล้วกัน แต่มีไส้ให้เลือกน้อยไปหน่อยนึง

แล้วตามด้วยน้ำแข็งใสไมโลดิบ อันนี้อร่อยที่สุดบอกเลย ตามที่มีหลายๆมารีวิวไว้จริงๆ ใส่ไมโลมาเต็ม ราดด้วยนมข้นหวาน แถมในน้ำแข็งใส่นมมาด้วย

ปิดท้ายด้วยสังขยาเย็น ที่ยังไม่เคยเห็นที่ไหนนอกจากที่แม่กลอง สังขยาพอโดนน้ำแข็งแล้วจะเป็นก้อนๆนิดนึง และน้ำแข็งจะละลายเร็วมาก

ร้านจัดแบบโล่งๆๆ นั่งแล้วรู้สึกเย็นสบาย เหมาะมาแวะพักหลบร้อน รอบนี้ประทับใจไมโลดิบเลย ต้องกลับมาซ้ำอีกแน่ และรอบหน้าจะมาลองของคาวใหม่นะครับ